Diari Oficial de la Generalitat Valenciana


Sumari del DOGV 6156, del 01-12-2009 (2009/13564)

Resolució de 24 de novembre de 2009, del conseller d'Indústria, Comerç i Innovació i vicepresident primer del Consell, de sotmetiment a informació pública de l'Estudi de detall de l'illa 7 del parc empresarial Nuevo Tollo a Utiel.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13206


Data del document
:   24-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Utiel
    * pla d'urbanisme

Resolució de 24 de novembre de 2009, del conseller d'Indústria, Comerç i Innovació i vicepresident primer del Consell, de sotmetiment a informació pública de l'Estudi de detall de l'illa 7 del parc empresarial Nuevo Tollo a Utiel. [2009/13458]  
Vist l'Estudi de detall de l'illa 7 del parc empresarial Nuevo Tollo a Utiel (València), del qual resulten els següents   
Antecedents de fet  
Primer. Mitjançant Resolució de 9 de desembre de 2004, del conseller de Territori i Habitatge, es va aprovar definitivament l'homologació, el pla parcial, el programa d'actuació integrada i el projecte d'urbanització del polígon industrial Nuevo Tollo al terme municipal d'Utiel (València), promogut per la Conselleria d'Empresa, Universitat i Ciència, a través de l'empresa pública Seguretat i Promoció Industrial Valenciana, SA (en avant, SEPIVA).   
SEPIVA va adquirir la condició d'urbanitzador i va executar les obres d'urbanització d'acord amb el projecte d'urbanització aprovat. Es va portar a cap en una única fase i la recepció definitiva de les obres va tenir lloc el 16 de febrer de 2009.  
Segon. Amb l'objectiu d'ajudar les xicotetes empreses i els empresaris autònoms a consolidar els seus projectes i per a facilitar la creació de noves empreses, la Generalitat, a través de la Conselleria d'Indústria, Comerç i Innovació, pretén habilitar una sèrie d'espais econòmics reduïts, però versàtils, en règim de lloguer amb opció de compra en este parc empresarial de promoció pública autonòmica. Per a això, i atés que SEPIVA disposa de sòl en el parc, ha decidit promoure la construcció d'unes naus industrials i de servicis de dimensió més reduïda amb els corresponents vials i espais lliures en l'illa 7 del mencionat parc.  
Per a això ha sigut necessari redactar un estudi de detall de l'illa 7 i així procedir a una remodelació de volums i a la creació de nous vials i espais lliures en l'interior, tots estos necessaris per a poder escometre l'actuació sense afectar el disseny del pla parcial ni la urbanització portada a cap per a la seua execució.  
Tercer. L'article 1.7 de les Normes Urbanístiques del Pla Parcial preveu la figura dels estudis de detall i n'establix les condicions. L'esmentada habilitació es troba, així mateix, en l'article 79 de la Llei 16/2005, de 30 de desembre, de la Generalitat, Urbanística Valenciana (en avant, LUV), i així, SEPIVA, d'acord amb el que s'ha disposat en l'article 89 de la LUV, l'ha tramés a esta conselleria per a la seua exposició pública.  
Fonaments de dret  
Únic. L'article 96 de la LUV, al qual ens remet l'article 89 del mateix text legal, establix que els estudis de detall que siguen promoguts per la Generalitat, per si mateixa, o a través de les seues empreses de capital íntegrament públic, es tramitaran i aprovaran de conformitat amb les regles pròpies dels plans especials, qualsevol que siga la seua denominació i el seu contingut, i tot això d'acord amb els articles 79 de la LUV i 190 i 191 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, que regulen els estudis de detall.  
D'acord amb la normativa esmentada, correspon a la Conselleria d'Indústria, Comerç i Innovació la convocatòria d'informació pública del present projecte, la qual inserirà els corresponents anuncis en el Diari Oficial de la Comunitat Valenciana i en un periòdic d'àmplia difusió al municipi d'Utiel.  
Durant l'exposició pública el projecte diligenciat es dipositarà, per a la consulta pública, als locals del Servei Territorial d'Indústria i Innovació de València, a les dependències de SEPIVA a València i a l'Ajuntament d'Utiel. Simultàniament es demanarà el dictamen d'este ajuntament.  
Vistos els preceptes legals esmentats i els altres de concordant i general aplicació, resolc:  
1. Sotmetre a informació pública l'Estudi de detall de l'illa 7 del parc empresarial Nuevo Tollo a Utiel (València), l'objecte del qual és adequar l'ordenació de l'illa 7, a fi d'implantar una promoció de naus industrials i de servicis per a fomentar l'activitat empresarial.   
El període d'informació pública serà de 20 dies, durant els quals el projecte diligenciat estarà dipositat als llocs indicats en el fonament de dret únic, i podran presentar-se al·legacions i suggeriments en qualsevol dels registres establits en l'article 38.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Demanar dictamen sobre el projecte sotmés a informació pública de l'Ajuntament d'Utiel.  
3. Publicar esta resolució, perquè siga efectiva i perquè siga coneguda per tota la gent, en el Diari Oficial de la Comunitat Valenciana i en un periòdic d'àmplia difusió a Utiel.  
València, 24 de novembre de 2009.- El conseller d'Indústria, Comerç i Innovació i vicepresident primer del Consell: Vicente Rambla Momplet.